**3. sz. melléklet**

**Mező liliomai óratervezet**

Az óra címe: Mező liliomai

Ideje: 2019. április 5.

Osztály: 1. a

Hitoktató: Szabóné Nagy Lívia Zsuzsanna

**Imádság:** Jó Atyánk Istenünk..

**Ének:** 225 dicséret Nagy hálát adjunk, az Atya Istennek…1-2 versei.

Ki teremtette ezt a világot…

**Máté evangéliuma** **6,24-35**

**Fő hangsúly**: Isten gondoskodik rólunk, és a teremtett világunkról, virágokról, növényekről.

**Kognitív cél:** Tudatosítsák, hogy Isten gondoskodása a szülőkön keresztül is megvalósul.

**Affektív cél:** Mélyítsük el a gyerekekben, hogy ahogyan ők a szülői gondoskodás különböző formáiban Isten sokrétű gondoskodását tapasztalhatják meg, ugyanúgy megnyilvánulhat rajtuk keresztül is Isten gondviselése mások (emberek, állatok) felé.

**Pragmatikus cél:** Fogalmazzák meg, ők kiről, miről gondoskodhatnak. Buzdítsuk őket arra, hogy gondoskodjanak télen a madarakról.

Máté evangéliuma 9 fejezet verseiből.

**Játék:** Mezők liliomai, ég madarai. Minden gyerek válasszon magának vagy egy vadvirágot, vagy egy madarat. Nevezze meg magát, s mondja el, miért ezt választotta. Majd játsszák el, hogyan gondoskodik Isten a virágokról és a madarakról.

**Beszélgetés:** Isten gondoskodik, mindenki mondjon egy mondatot arról (akár az előző órán tanultak alapján), hogyan gondoskodik Isten a növényekről és az állatokról. Mozgásos játék. A virágok növekednek, nyújtózkodnak a nap felé, fürödnek az esőben, szárítkoznak a szélben. A madarak repdesnek körbe-körbe, fészket építenek, táplálékot keresnek és visznek a kicsinyeiknek. A játék után vagy a körben beszéljük meg (ismételjük át közösen az előző órán tanultak alapján), Isten hogyan gondoskodik a növényekről és az állatokról. Feldolgozási javaslat. Feladat megoldása.

**Szerepjáték:** Szülői gondoskodás. Hogyan gondoskodnak a szülők a gyerekeikről?

Megtaníthatjuk számukra, hogy Isten nemcsak megalkotta és megteremtette a világot, amiben élünk, hanem mind a mai napig gondoskodik a benne élő emberekről, állatokról, és növényekről, virágokról. Istennek mindenre gondja van. Isten gondoskodása róluk a szüleiken keresztül valósul meg. Isten gondviselése emberek vagy állatok felé rajtuk keresztül is megnyilvánulhat.

**Drámapedagógiai játék:** mondatbefejező. A játék leírása: körben ülünk: a megkezdett mondatot minden gyermek befejezi: Anya gondot visel rám, pl.: kimossa a ruhámat. Apa gondot visel rám, pl.: elvisz az iskolába. Nagymama, nagypapa, testvérem, Isten....

**Munkáltatás:** Készítsünk plakátot, általuk kiszínezett és kivágott virágsablonok, méhekről sablonok alapján. Gondviselő Istenünk

**Eszközök:** barna színű kartonpapír, különböző színű színes papírok, ragasztó, olló, színes ceruza, zsírkréta.

 **Aranymondás:** *„Napról napra gondot visel rólunk szabadító Istenünk!” Zsoltárok 68,20*

**Záró ének**: Ki teremtette ezt a világot.

**Záró imádság:** Köszönjük Istenünk…